stanford-oval/wikipedia huggingface dataset:
ז'אן פייר פוקו
ביוגרפיה

פוקו נולד במרסיי, אמו הייתה יהודייה ניצולת שואה ילידת פולין, אביו גרם להצלה של אחייניה של אמו מידי הנאצים ואחרי כן הוכר כחסיד אומות העולם.
ב-1966 החל את דרכו בעולם התקשורת כשהחל לעבוד ברדיו.
ב-1983 ו-1984 הנחה את התחרות לבחירת נציג צרפת באירוויזיון, בשנות השמונים גם לקח חלק בהגשת הגרסה הצרפתית של תשע בריבוע.
ב-1996 הנחה לראשונה את תחרות מיס צרפת ומאז הוא מנחה אותה בקביעות, הוא גם הנחה מספר פעמים את תחרות מיס אירופה, הוא המנחה של הגרסה הצרפתית של מי רוצה להיות מיליונר?, ב-2010 הנחה את העונה השלישית של הגרסה הצרפתית של תוכנית המציאות "החווה".
ב-2006 הופיע בתפקיד עצמו בסרט "Mon meilleur ami" עם דניאל אוטיי.
הוא בזוגיות עם אוולין ולו בת ממערכת יחסים קודמת.
וולפגנג פרומל

| --- | --- |
אין תמונה חופשית
 לידה:  8 ביולי 1902 קרלסרוהה, הקיסרות הגרמנית 
 פטירה:  13 בדצמבר 1986 (בגיל 84) אמסטרדם, הולנד 
 מדינה:  גרמניה, ממלכת ארצות השפלה 
 מקצוע:  סופר, משורר, לוחם מחתרת, מרצה 
 מידע חסיד אומות העולם
 פרסים והוקרה:  חסיד אומות העולם (6 בנובמבר 1973)  צלב המפקד במסדר ההצטיינות של הרפובליקה הפדרלית של גרמניה 
 קישורים חיצוניים
 יד ושם:  וולפגנג פרומל
 
וולפגנג פרומל (בגרמנית: Wolfgang Frommel;‏ 1902, קרלסרוהה – 1986), היה סופר וחסיד אומות העולם מגרמניה.
קורות חיים

פרומל נולד  במשפחה פרוטסטנטית דתית. הוא למד בהיידלברג לימודים גרמניים, פדגוגיה ותאולוגיה. בין רעיו ללימודים היו היסטוריון האמנות וילהלם פרנגר (אנ') והעיתונאי ופעיל ה-SPD תאודור האובך (אנ'). הוא ייסד עם חבריו קבוצת סטודנטים סוציאליסטים. בתקופה זו התוודע לכתביו של המשורר שטפן גאורגה ועוצבה חברותו עם פרסי גוטהיין (אנ'). עוד למד פרומל בוורטהיים על מיין (אנ') שבבאדן-וירטמברג. בשנת 1932 פרסם ספר נגד הנאציזם בשם "ההומניזם השלישי" (Der Dritte Humanismus) וב-1933 הגיש תוכניות ברשתות רדיו בדרום גרמניה ובברלין. בתוכניתו הייתה פינה בשם "הטוב ביותר באומה" (Die Besten der Nation) ובין אורחיו בפינה זו היו יהודים בשמות בדויים. המהדורה השלישית של ספרו, שנועדה להופיע בשנת 1935, הוחרמה על ידי הנאצים ופעילותו ברדיו הופסקה. בתקופה זו של ראשית שלטון הנאצים חי במשך כשנה בביתה של משפחה יהודית בברלין. ב-1936 עבר לבזל, משם לפירנצה ומשם לפריז.
קורות חיים > בתקופת מלחמת העולם השנייה

בתקופת מלחמת העולם השנייה, לאחר כיבוש הולנד בידי גרמניה, שהה פרומל בהולנד ולא יכול היה לחזור לפריז. בתקופת שהותו בהולנד היה חברו של הצייר מקס בקמן (אנ'). כמו כן היה מעורב במאמצים להצלת יהודים באמסטרדם. בין היתר סייע בהצלתם של ילדים יהודים מבית יתומים שהפעילו קווייקרים אנגלים, בית יתומים שהגרמנים הכובשים השתלטו עליו. בין היתר הציל פרומל את הילד היהודי קלאוס ויקטור בוק (אנ'), בכך שהעבירו למסתור אל האחים יאן וכריס דקר (Jan and Chris Dekker). אלה העבירוהו לאמם, גברת דקר-מאטהויס (Dekker-Maathuis), בברגן שבצפון הולנד. עד שחרור הולנד דאג פרומל לבוק, שעבר בין מספר מקומות מסתור.
כמו כן הסתיר פרומל יהודים בביתו, בהם שני אחים וילד יהודי שהיה חולה בסכיזופרניה. פרומל מצא מסתור גם לסופר ההולנדי היהודי ויקטור ואן פריסלנד (Victor van Vriesland) ולאמן והמשורר בורי-וונגטשובסקי (Buri-Wongtschowski), אותו הכיר פרומל עוד בגרמניה.
קורות חיים > לאחר המלחמה

לאחר המלחמה חי פרומל בהולנד, פרסם סיפורים בשמות בדויים ויסד את כתב העת הספרותי Castrum Peregrini (גר').
בשנת 1973 הכיר יד ושם בוולפגנג פרומל בתור חסיד אומות העולם.
וולפגנג פאק

| --- | --- |

 לידה:  8 ביולי 1949 (בן 75) סנקט פייט אן דר גלאן, אוסטריה 
 מסעדות:  ספאגו, וולפגנג פאק קפה, וולפגנג פאק אקספרס
 פרסים והוקרה:  פרס אקארט ויציקמן (2019)  כוכב בשדרת הכוכבים בהוליווד 
 wolfgangpuck.com
 
וולפגנג יוהאן פַּאק (באנגלית: Wolfgang Johann Puck) נולד בשם וולפגנג יוהאן טופשינג (Wolfgang Johann Topfschnig; ב-8 ביולי 1949) הוא שף, איש עסקים והבעלים של כמה רשתות של מסעדות אמריקאיות. בין המסעדות שבבעלותו נמנות מסעדת ספאגו, ורשתות וולפגנג פאק קפה (Wolfgang Puck Café) ווולפגנג פאק אקספרס (Wolfgang Puck Express).
בבעלות וולפגנג פאק למעלה ממאה מסעדות ובתי קפה ברחבי העולם.
קורות חיים

פאק נולד למריה טופשינג (Maria Topfschnig) - אם חד הורית. אביו נטש את אימו עוד בטרם נולד. בשנת 1956 נשאה מריה את יוזף פאק (Josef Puck) אשר אימץ את וולפגנג. למריה וליוזף נולדו בן ושתי בנות.
פאק למד בישול במטבחה של אימו אשר עבדה כשפית מאפים. פאק לא למד בבית ספר לבישול, אולם התמחה במסעדה אוסטו דה בומאנייר של ריימון תווילייה (Raymond Thuilier) שבפרובאנס; במלון אוטל דה פארי שבמונקו ובמסעדת מקסים שבפריז. בשנת 1973 עבר פאק לארצות הברית, עבד במסעדת "לה טור" (La Tour) באינדיאנפוליס שבמדינת אינדיאנה ובשנת 1975 עבר ללוס אנג'לס שם עשה לעצמו שם בהפכו את מסעדה "מה מייזון" (Ma Maison) הכושלת להצלחה גדולה ופיתח בה את המטבח הקליפורני.
בעקבות הצלחתו פתח וולפגנג מספר רשתות של מסעדות, כתב ספרי בישול, הקים קו ייצור של אביזרי מטבח. פאק הוא מספק המזון הרשמי לטקסי האוסקר, הופיע במספר רב של סדרות טלוויזיה וסרטים, ובתוכניות בישול רבות.
לפאק שני בנים - קמרון וביירון מגרושתו ברברה לאזארוף (Barbara Lazaroff) ושני בנים נוספים: אוליבר וולפגנג ואלכסנדר וולפנג מארוסתו האתיופית גלילה אסאפא.
בין השנים 2002–2007 מסעדותיו של פאק המשתמשות שימוש רב בכבד אווז עוררו ביקורת רבה. בעקבות ביקורת זו החליט פאק במרץ 2007 להפסיק להשתמש בכבד אווז ולרכוש בשר וביצים שגודלו בתנאים הומניים. אירוע בו בישל פאק ב-27 בפברואר 2007 עורר הדים רבים לאחר שהיה חשש שבשל זיהום נדבקו רבים מידועני הוליווד בצהבת.
לקריאה נוספת

שגיא כהן,  מדריך מפה למסעדות הטובות בעולם, הוצאת מפה, תשס"ג 2003, עמ' 145.
הערות שוליים

↑  אי-פי, דרכו לו על הביצים, באתר nrg‏, 25 במרץ 2007
↑  מירי פרקס, לחיי האומה, באתר nrg‏, 16 במרץ 2007
| --- | --- |
בקרת זהויות :  BIBSYS: 14026287  GND: 1042062595  ISNI: 0000 0000 2414 2047  LCCN: n81049352  MusicBrainz: bd709559-6c01-4bef-b11d-88f9d35e6968  NDL: 00839864  NTA: 072882506  SNAC: w6dv38gw  VIAF: 8704858   WorldCat (עם VIAF): 8704858
וולפגנג פון טריפס

וולפגנג אלכסנדר אלברט אדוארד מקסימיליאן רייכסגרף ברגה פון טריפס (בגרמנית: Wolfgang Alexander Albert Eduard Maximilian Reichsgraf Berghe von Trips‏, 4 במאי 1928 - 10 בספטמבר 1961), נודע בשם וולפגנג פון טריפס, היה נהג מרוצים גרמני שהתחרה באליפות הפורמולה 1. בעונת 1961 היה קרוב לזכייה באליפות, אך נהרג בתאונה שאירעה במהלך גרנד פרי איטליה. בתאונה נהרגו, מלבד פון טריפס, גם 15 צופים שעמדו בסמוך למסלול
קריירת מרוצים

פון טריפס נולד בקלן, גרמניה. הוא סבל מסוכרת ועל כן החזיק במכונית המרוץ תמיד חטיפים עתירי סוכר, שסייעו לו להעלות את רמת הסוכר הנמוכה במהלך המרוצים. במהלך השנים השתתף ב-29 מרוצי גרנד פרי  במסגרת אליפות הפורמולה 1. את הבכורה היה אמור לערוך בגרנד פרי איטליה, המרוץ האחרון של עונת 1956, אך נפצע במהלך האימונים שקדמו למרוץ. במהלך השנים ניצח שני מרוצים, הגיע שש פעמים לפודיום וזינק פעם אחת מהפול פוזישן.
במאי 1957 השתתף בנסיעות מבחן במסלול הנורבורגרינג במהלכן הסתחרר עם רכב הפרארי בו נהג ואיבד את ההכרה. בגרנד פרי בריטניה בעונת 1958 נאלץ לפרוש מגרנד פרי בריטניה לאחר שבמהלך ההקפה ה-60 של המרוץ נותר ללא שמן. באותה עונה נפצע בתאונה במהלך גרנד פרי איטליה. מספר התאונות הרב בהם היה מעורב הוביל את אנצו פרארי להחלטה שלא לאפשר לפון טריפס להתחרות במרבית עונת 1959. ביולי 1960 ניצח מרוץ פורמולה 2 שהתקיים בשטוטגרט בו התחרה בדגם חדש של פרארי בו הותקן לראשונה מנוע אחורי. באותה שנה ניצח גם את מרוץ הטארגה פלוריו.
מותו

הניצחון הראשון בפורמולה 1 הושג בגרנד פרי הולנד בעונת 1961. ניצחון נוסף בגרנד פרי בריטניה ושני פודיומים בבלגיה ובגרמניה העלו אותו לראש טבלת הנהגים לאחר שישה מרוצים. בגרנד פרי האיטלקי יכול היה להבטיח לעצמו את תואר האליפות אם היה מגיע למקום השלישי. הוא זינק למרוץ מהפול פוזישן, אך במהלכו התנגש במכוניתו של ג'ים קלארק מקבוצת לוטוס. הרכב הועף באוויר, פגע בגדר וכתוצאה מעוצמת הפגיעה נהרגו 15 צופים שעמדו סמוך לגדר וכן פון טריפס עצמו. בעקבות התאונה החליטה הקבוצה לעצור את פעילותה עד סיום השנה ונהגיה לא השתתפו במרוץ סיום העונה.
חודשים ספורים לפני מותו הקים מסלול קארטינג בעיירה קרפן (אנ'). לאחר מותו נקרא המסלול על שמו. במהלך שנות השמונים נחכר המסלול על ידי רולף שומאכר. שני בניו, מיכאל וראלף, יעשו בו את צעדיהם הראשונים בעולם המרוצים.
דמותו מופיעה בסרט "פרארי" (2023).
הערות שוליים

1 2  ריצ'רד וויליאמס, מהירות כבר לא מחליפה רגישות, באתר הארץ, 12 בספטמבר 2012
↑  German Driver Injured In Sports Car Trials, New York Times, 26 May 1957
↑  The Story of Count Berghe von Trips
| --- | --- |
בקרת זהויות :  NLI: 987007271124905171  GND: 11865604X  ISNI: 0000 0001 0128 3485  LCCN: n91129050  NTA: 339261196  VIAF: 60731842   WorldCat (עם VIAF): 60731842 
פון טריפס במהלך גרנד פרי גרמניה (1961)
וורן נולס

וורן פרלי נולס השלישי (באנגלית: Warren Perley Knowles III;‏ 19 באוגוסט 1908 –  1 במאי 1993) היה עורך דין ופוליטיקאי אמריקאי מוויסקונסין, איש המפלגה הרפובליקנית, שכיהן כחבר הסנאט של מדינתו בשנים 1941–1954, כסגן מושל המדינה בשנים 1955–1959 ובשנים 1961 -1963, וכמושל ויסקונסין ה-37 בשנים 1965–1971.
ראשית חייו

וורן נולס נולד בעיר ריבר פולס שבוויסקונסין כבנם של וורן פרלי נולס השני ושל אנה ד. נולס. ב-1926 הוא סיים את לימודיו בבית הספר התיכון בריבר פולס. במהלך לימודיו הוא היה ספורטאי בולט, בנבחרות הפוטבול והכדורסל של בית הספר. בשנת לימודיו האחרונה ניצחה נבחרת הפוטבול של בית הספר באליפות המדינה ונבחרת הכדורסל הגיעה למקום השני באליפות המדינה.
ב-1930 סיים נולס את לימודיו בקרלטון קולג' שבנורת'פילד, מינסוטה, ושלוש שנים לאחר קיבל תואר במשפטים מאוניברסיטת ויסקונסין–מדיסון. ב-1933 הוא הצטרף למשרד עורכי דין שכיום קרוי "דואר, דריל וסקאו" בריצ'מונד שבוויסקונסין. בשנים 1935–1940 הוא היה חבר במועצת המפקחים של מחוז סנט קרואה. ב-1943 הוא נשא לאישה את דורותי גוידרי, ממנה הוא התגרש ב-1968.
קריירה פוליטית

ב-1940 נבחר נולס לסנאט של ויסקונסין, ושנתיים לאחר מכן היה למנהיג סיעת הרוב בו. במלחמת העולם השנייה נקטעה כהונתו בסנאט כאשר הוא שירת כקצין בדרגת לוטננט בצי ארצות הברית על סיפון אוניית המערכה נבדה. לאחר שירותו הצבאי שב נולס לסנאט המדינתי ולתפקידו כמנהיג סיעת הרוב במשך חמישה מושבים של הסנאט עד לבחירתו כסגן המושל ב-1954. נולס התפטר ממושבו בסנאט והוחלף על ידי אחיו רוברט, שניצח בבחירות המיוחדות שנערכו באפריל 1955.
נולס היה גם נציג בוועידה הארצית של המפלגה הרפובליקנית במשך כמה פעמים. ב-1956 הוא נבחר לתקופת כהונה שנייה כסגן המושל, אך נוצח בהפרש קטן ב-1958 על ידי מועמד המפלגה הדמוקרטית פילאו נאש. ב-1960 הוא נבחר שוב לתפקיד סגן המושל וכיהן בו תקופת כהונה נוספת אחת.
במהלך תקופת כהונתו השנייה כסגן המושל ניסה נולס להתמודד בבחירות המיוחדות שנערכו כדי לאייש את מושבו בסנאט של ארצות הברית של ג'וזף מקארתי שנפטר ב-1957. הוא הגיע למקום הרביעי בבחירות המקדימות של הרפובליקנים לאחר המושל לשעבר וולטר ג'. קולר הבן ולאחר חברי בית הנבחרים גלן ר. דייוויס ואלווין אוקונסקי כאשר קיבל 8 אחוזים מהקולות.
ב-1964 נבחר נולס כמושל ויסקונסין לאחר שניצח בהפרש קל את המושל המכהן, הדמוקרט ג'ון ריינולדס הבן, זאת על אף שטף הניצחונות הארצי של הדמוקרטים ברמה הארצית באותה שנה בהובלתו של הנשיא לינדון ג'ונסון. הוא כיהן כמושל שלוש תקופת כהונה של שנתיים כל אחת בשנים 1965–1971. במהלך אותם שנים הוא גייס בכמה הזדמנויות את המשמר הלאומי כדי לשמור על הסדר במהלך ההפגנות למען זכויות האזרח ונגד מלחמת וייטנאם באוניברסיטת ויסקונסין–מדיסון. בהובלתו של נולס, מוזגו מחלקת השימור והמחלקה לפיתוח משאבים למחלקה למשאבי הטבע של ויסקונסין, ניתנו סדרי עדיפות גבוהים לחינוך הגבוה ולחינוך המקצועי ולבטיחות בדרכים, ובוצע תהליך ארגון בממשלת המדינה. הוא התנגד לחוק לזכות לעבוד (Right-to-work law).
לאחר תום כהונתו כמושל, שימש נולס כיושב ראש תאגיד המורשת של ויסקונסין, חברה ממילווקי לאחזקות בנקאיות.
מותו

וורן נולס נפטר ב-1 במאי 1993 בעיר בלאק ריבר פולס לאחר שלקה בהתקף לב במהלך אירוע הפתיחה של המושל לעונת הדיג, אירוע שהוא סייע לארגן 25 שנים קודם לכן. הוא ציווה את גופתו למדע לטובת הקולג' לרפואה של ויסקונסין, ולאחר מכן נטמן בבית הקברות גרינווד שבריבר פולס.
ב-1993 נקראה על שמו ועל שם המושל לשעבר גיילורד נלסון תוכנית שימור אזורי הטבע של ויסקונסין. ב-1994 הוכנס נולס להיכל התהילה של השימור של ויסקונסין.
לקריאה נוספת

Sobel, Robert, and John Raimo, eds. Biographical Directory of the Governors of the United States, 1789–1978, Vol. 4, Westport, Conn.; Meckler Books, 1978, pp. 1759-1760
הערות שוליים

1 2  Wisconsin Legislative Reference Bureau. The State of Wisconsin Blue Book 1970. Madison: 1970, p. 4.
↑  Wisconsin Legislative Reference Library. The Wisconsin Blue Book 1958. Madison: 1958. "Vote for U.S. Senator by Counties: Special Primary Election, July 30, 1957", pp. 666-667.
↑  Wisconsin Legislative Reference Bureau. The Wisconsin Blue Book 1966. Madison: 1966. "General Election, November 3, 1964: Vote For State Officers by County", p. 749.
↑  Scott W. Jacobs. "Knowles Calls Up National Guard To Subdue Wisconsin Student Riot". The Harvard Crimson, February 13, 1969.
1 2  Warren P. Knowles - Wisconsin Conservation Hall of Fame
↑  John Nichols, John Nichols: Wisconsin Republicans used to know how to distance themselves from a flawed nominee, The Cap Times, Jul 19, 2016.
↑  "ABOUT THE STEWARDSHIP PROGRAM". Wisconsin Department of Natural Resources. n.d.
| --- | --- |
בקרת זהויות :  GND: 1191443493  LCCN: n88656282  VIAF: 6514790   WorldCat (עם VIAF): 6514790
ויליאם רייקר

| --- | --- |
קומנדר ויליאם רייקר, מתוך "מסע בין כוכבים: הדור הבא"
קומנדר ויליאם רייקר, מתוך "מסע בין כוכבים: הדור הבא"
 שם סרט:  "מסע בין כוכבים: דורות" "מסע בין כוכבים: המפגש" "מסע בין כוכבים: המרד" "מסע בין כוכבים: נמסיס"
 תוכנית טלוויזיה:  "מסע בין כוכבים: הדור הבא" "מסע בין כוכבים: פיקארד"
 הופעה ראשונה:  פרק הבכורה של "מסע בין כוכבים: הדור הבא"
 הופעה אחרונה:  עונה שלישית של "מסע בין כוכבים: פיקארד"
 יוצרים:  ג'ין רודנברי 
 גילום הדמות:  ג'ונתן פרייקס
 מידע
 תאריך לידה:  2335 
 מקום לידה:  אלסקה 
 גזע:  אנושי
 מין:  זכר
 מקצוע:  קצין בצי הכוכבים
 שיוך:  צי הכוכבים
 אזרחות:  פדרציית הכוכבים המאוחדת
 מקום מגורים:  Nepenthe 
 דמויות קשורות
 משפחה:  קייל רייקר (אב) אליזבת רייקר (אם) תומאס רייקר (אח תאום) דיאנה טרוי (אישה) ת'אד רייקר (בן, נפטר) קסטרה טרוי-רייקר (בת)
 חברים:  ז'אן לוק פיקארד דאטה ג'ורדי לה פורג' בקט מארינר
 
קפטן ויליאם תומאס רייקר (באנגלית: William Thomas Riker), בגילומו של השחקן האמריקאי ג'ונתן פרייקס, הוא דמות בדיונית ביקום הבדיוני של זיכיון "מסע בין כוכבים", המופיע בעיקר כדמות ראשית בסדרת הטלוויזיה "מסע בין כוכבים: הדור הבא". לאורך כל הסדרה, והסרטים שבאו לאחריה, הוא משמש כקצין הראשון על ספינת החלל "אנטרפרייז", עד אשר הוא מקבל לידיו את הפיקוד על ספינת החלל "טיטאן", בסוף הסרט "מסע בין כוכבים: נמסיס".
ליהוק

פרייקס עבר שבעה אודישנים במשך שישה שבועות, עד אשר לוהק לתפקיד של רייקר. פרייקס אמר: "התחלתי את מבחן בד, ואז המלהק, המפיק ובמאים אחרים, ג'ין רודנברי, ואז דרך מנהלים בסרטי פרמאונט, כולל סגן-הנשיא בעצמו וראשי הטלוויזיה".
השחקנים הבאים גם כן נבחנו לתפקיד של ויליאם רייקר (אך לא זכו בו); יחד עם זאת כולם, בסופו של דבר, הופיע באחת (או יותר) מסדרות "מסע בין כוכבים":
| שם השחקן | דמויות שגילם בסדרה "מסע בין כוכבים: הדור הבא" | דמויות שגילם בסדרה "מסע בין כוכבים: חלל עמוק 9" | דמויות שגילם בסדרה "מסע בין כוכבים: וויאג'ר" | דמויות שגילם בסדרה "מסע בין כוכבים: אנטרפרייז" |
| --- | --- | --- | --- | --- |
| ג'פרי קומבס |  | טירון בראנט וואיון שוטר הולוגרמה | פנק | קומנדר שראן קרם |
| כריסטופר מק'דונלד | לוטננט ריצ'רד קסטילו |  |  |  |
| אריך אנדרסון | קומנדר מק'דאף |  |  |  |
| ויליאם א. קמפבל | קפטן ת'דיון אוקונה |  |  |  |
| ווהן ארמסטרונג | קפטן קוריס | גול דנר ססקל | טלק ר'מור לנסור / 2 מ-9 קפטן וידיאני הירוג'ן-אלפא קוראת' | מקסוול/מקסימיליאן פורסט קפטן קלינגוני קפטן קריתסאני |
סיפור הדמות > במסע בין כוכבים: הדור הבא

דמותו של רייקר, על פי התסריט המקורי, הייתה מתוכננת להיות הרבה יותר רצינית, קצין שפועל על פי הספר. אולם, באמצע העונה הראשונה הייתה תחושה כי הוא יותר מדי רשמי, הדמות הפכה למתונה יותר ויותר, והפכה להיות יותר דמות של רודף נשים. אף על פי שרייקר היה מגולח במהלך העונה הראשונה, הוא גידל שפם וזקן בתחילת העונה השנייה, אשר הפכו לסימן ההיכר שלו. ג'ין רודנברי ביקש ממנו להשאיר את הזקן, כי חשב שזה הופך את דמותו של רייקר למכובדת יותר. מאז הופעת הזקן, אשר עלתה בקנה אחד עם העונה השנייה, אשר נחשבה כעולה על קודמתה, מבחינה אמנותית, אתר האינטרנט TV Tropes הציע לטבוע מונח חדש על שם הדמות והשינוי שבוצע במראה החיצוני שלה - "לגדל את הזקן", מונח אשר אמור להיות בעל משמעות הפוכה למונח "לקפוץ את הכריש".
במשך שתי העונות הראשונות, רייקר מצטייר כתקיף ובטוח, קצין צעיר ושאפתן; אך האופי של רייקר לאורך הזמן הופך להיות מאופק יותר, ככל שהניסיון מלמד אותו את החוכמה הטמונה בגישה סבלנית וזהירה. הוא מתחיל להרגיש בנוח על ה"אנטרפרייז", שוב ושוב דוחה הצעות לפקד על ספינה משלו, והוא לומד להעריך את החברה של עמיתיו הקצינים. עם זאת, רייקר שומר נכונות, לעיתים, להתעלם משרשרת הפיקוד. הוא מכונה בדרך כלל "ויל", אם כי בפרקים הראשונים של העונה הראשונה דיאנה טרוי מכנה אותו "ביל" לפעמים. הוא גם בדרך כלל (ובצורה לא רשמית) נקרא "מספר אחד" על ידי הקפטן פיקארד, בגין תפקיד - "הקצין הראשון" של ה"אנטרפרייז".
הרקע של רייקר נחשף לראשונה בפרק עונה 2 - "The Icarus Factor" - בו קייל, אביו של רייקר, מבקר באנטרפרייז, ומציע לבנו לפקד על ספינת החלל אריאס (Aries), הצעה שהוא מסרב לה. אנו לומדים שרייקר גדל בולדז, אלסקה; שאמו, אליזבת, נפטרה כשהוא היה בן שנתיים, ושאביו גידל אותו, עד אשר הוא עזב את הבית בגיל 15. בפרק מצוין כי רייקר לא שוחח עם אביו במשך 15 שנה, אבל הם מצליחים באופן חלקי לשקם את מערכת היחסים ביניהם, על רקע אימון באמנויות לחימה. בפרק "Lower Decks" (עונה 7) חושב אחד הקצינים הזוטרים, בטעות, כי רייקר הוא קנדי.
לפני תחילת אירועי הסדרה, רייקר היה מעורב במערכת יחסים רומנטית עם היועצת דיאנה טרוי בכוכב הבית שלה בטאזד. לעיתים קרובות הם מתייחסים זה לזה כ-"אימזדי" (imzadi), מונח חיבה בטאזואידי שפירושו "אהוב". שתי הדמויות הן חברים קרובים לאורך הסדרה, אבל מערכת היחסים הרומנטית שלהם לא מתחדשת עד לאירועי הסרט "מסע בין כוכבים: המרד", סרט "מסע בין כוכבים" השלישי בכיכובם של אנשי "הדור הבא", וזאת אף על פי שתומאס רייקר, שכפולו של רייקר, מנסה להצית מחדש את מערכת היחסים ביניהם, בפרק "Second Chances". הסרט הבא, "מסע בין כוכבים: נמסיס", מתחיל בחתונתם של רייקר וטרוי. בסופו של הסרט, רייקר סוף סוף משיב בחיוב להצעה לקבל ספינה שתהיה תחת פיקודו - טיטאן (Titan). הוא מקודם לדרגת קפטן, ונפרד מפיקארד ומה"אנטרפרייז".
בפרק הכפול "The Best of Both Worlds", רייקר לוקח את הפיקוד על ה"אנטרפרייז", מתמנה ל-"קפטן בפועל" ומוביל מבצע לחילוצו של קפטן פיקארד. בפרק מעונה 6 "Second Chances" מתגלה רייקר "הוכפל" לפני זמן רב, כתוצאה מתקלת משגר טלפורטציה. רייקר "השני" מאמץ לעצמו את השם "תומאס" - שמו האמצעי של רייקר. בעונה 7, בפרק "The Pegasus", רייקר מתעמת עם מפקדו לשעבר, אדמירל אריק פרסמן, על טיוח הקשור להרס של ספינת החלל פגסוס (Pegasus).
בסרט מסע בין כוכבים: נמסיס, רייקר לוקח על עצמו את הפיקוד על ספינת החלל USS Titan ומתמנה לקפטן.
סיפור הדמות > במסע בין כוכבים: פיקארד

בפרק השביעי של הסדרה פיקארד מתברר שרייקר וטרוי פרשו שניהם משירות פעיל בצי הכוכבים. לזוג היו שני ילדים, בן בשם ת'אד ובת - קסטרה. המשפחה עברה לכוכב נפנט'ה לאור מחלתו של בנם, אך הוא נפטר לבסוף. רייקר, טרוי וקסטרה נשארו להתגורר בנפנט'ה עם בתם, ורייקר נשאר בשירות מילואים.
בפרק הסיום של הסדרה מתגייס רייקר לשירות מילואים פעיל על מנת לפקד על ה-USS Zheng He, ספינת הפיקוד של צי הספינות שנשלח לכוכב קופליוס במטרה להגן על אוכלוסיית הסינתטיים מפני הרומולאנים.
הופעות אורח

פרייקס הופיע בתפקיד כפול ב-"Second Chances", פרק מעונה 6 של "מסע בין כוכבים: הדור הבא" שבו מתגלה לראשונה כי לרייקר יש "תאום", אשר נוצר שנים קודם לכן, כתוצאה מתקלת משגר טלפורטציה. פרייקס חזר לגלם את דמות התאום, תומאס רייקר, ב-1994, בפרק סדרת "מסע בין כוכבים: חלל עמוק 9" בשם "Defiant", בו הוא חבר מאקי המתחזה לוויליאם רייקר על מנת להשתלט על ספינת החלל דיפאיינט.
כשנה לאחר מכן, בשנת 1996, פרייקס חזר לגלם את קומנדר רייקר, ויחד עם קיו הופיעו בפרק "Death Wish" של "מסע בין כוכבים: וויאג'ר".
בשנת 2005 הופיע שוב פרייקס כרייקר, בפרק סיום הסדרה "מסע בין כוכבים: אנטרפרייז", ששמו - "These Are the Voyages...".
בשנת 2020 חזר פרייקס, הפעם בקולו בלבד, כשדובב את דמותו המצוירות של רייקר בפרק הסיום של העונה הראשונה של הסדרה "מסע בין כוכבים: סיפונים תחתונים" ששמו "No Small Parts". בפרק זה רייקר הוא קפטן, ומפקד על הטיטאן. מסתבר שהוא ובקט מארינר חברים טובים מהעבר. דמותו של רייקר הופיעה גם בשני פרקי הפתיחה של העונה השנייה של הסדרה.
לקריאה נוספת

Schrager, Adam (1997). The Finest Crew in the Fleet: The Next Generation Cast On Screen and Off. New York: Wolf Valley Books. ISBN 1-888149-03-5.
הערות שוליים

↑  Schrager, p. 48-49.
↑  Growing The Beard באתר TV Tropes (אנ') (באנגלית)
| מסע בין כוכבים: הדור הבא |
| --- | --- | --- |
| יוצר הסדרה | ג'ין רודנברי |  |
| שחקנים ראשיים | פטריק סטיוארט • ג'ונתן פרייקס • לוואר ברטון • מייקל דורן • גייטס מק'פאדן • מרינה סירטיס • ברנט ספיינר • ויל ויטון • דניס קרוסבי • דיאנה מולדואר |  |
| דמויות ראשיות | ז'אן-לוק פיקארד • ויליאם רייקר • ג'ורדי לה פורג' • וורף • בוורלי קראשר • דיאנה טרוי • דאטה • וסלי קראשר • טאשה יאר • קתרין פולאסקי |  |
| דמויות משנה | מיילס או'בריאן • רג'ינלד בארקלי • גאורון • גאינן • רו לארן • סארק • סילה • זפרם קוקרן • קיו • קיילאס • תומאס רייקר |  |
| גזעי חייזרים | אל-אוריאנים • אנדרואיד • באג'ורנים • בטאזואיד • בורג • וולקנים • פרנגי • קיו • קרדאסים • קלינגונים • רומולאנים |  |
| מושגים | אנטרפרייז-D • אנטרפרייז-E • הולודק • וייזור • טרנספורטר • מאקי • מנוע עיוות • משכפל • מתרגם אוניברסלי • פדרציית הכוכבים המאוחדת • הצו העליון • צי הכוכבים • הקרב בוולף 359 • רביע גלקטי • סוגיות מוסריות |  |
| סרטי הקולנוע | דורות • המפגש • המרד • נמסיס |  |
| פרקים בולטים | Encounter at Farpoint • The Big Goodbye • Pen Pals • Q Who • Yesterday's Enterprise • The Best of Both Worlds • Redemption • Darmok • The Outcast • The Inner Light • All Good Things... |  |
| ראו גם | זיכיון מסע בין כוכבים • מסע בין כוכבים: פיקארד • אימזדי |  |
| --- | --- |
בקרת זהויות :  LCCN: no2015076491   WorldCat (עם LCCN): no2015-076491 
קומנדר ויליאם רייקר; מתוך פרק הבכורה של "מסע בין כוכבים: הדור הבא", 1987.
קומנדר ויליאם רייקר; לאחר תום הסדרה "מסע בין כוכבים: הדור הבא".
רייקר, טרוי ובתם קסטרה, בסדרה "מסע בין כוכבים: פיקארד".
וולפגנג פיקרט

| --- | --- |

וולפגנג פיקרט
 לידה:  3 בפברואר 1897 פוזן, הקיסרות הגרמנית הקיסרות הגרמנית
 פטירה:  19 ביולי 1984 (בגיל 87) ויינהיים, גרמניה המערבית גרמניה המערבית
 מדינה:  גרמניה 
 השתייכות:  הקיסרות הגרמנית הקיסרות הגרמנית   רפובליקת ויימאר רפובליקת ויימאר   גרמניה הנאצית גרמניה הנאצית
 תקופת הפעילות:  1914–1945 (כ־31 שנים)
 דרגה:   גנרל חיל הנ"מ
 תפקידים בשירות
 מפקד דיוויזיית הנ"מ ה-9  מפקד קורפוס הנ"מ ה-3
 פעולות ומבצעים
 מלחמת העולם השנייה הקרב על סטלינגרד
 עיטורים
   צלב האבירים של צלב הברזל עם עלי אלון   צלב הברזל דרגה ראשונה   צלב הברזל דרגה שנייה   הצלב הגרמני בזהב
 
וולפגנג פיקרט (בגרמנית: Wolfgang Pickert;‏ 3 בפברואר 1897 – 19 ביולי 1984), היה גנרל מעוטר של ארטילריית הפלאק (נ"מ) של הלופטוואפה במלחמת העולם השנייה.
ביוגרפיה > קריירה מוקדמת

פיקרט נולד ב-3 בפברואר 1897 בפוזן, ועם פרוץ מלחמת העולם הראשונה התגייס לצבא האימפריה הגרמנית, והצטרף לרגימנט הארטילריה ה-73 (מזוריה ה-1), עמו לחם במהלך המלחמה. על פעולותיו בקרבות קיבל את עיטורי צלב הברזל דרגה ראשונה ושנייה, אות הפציעה בשחור, וצלב הכבוד של מלחמת העולם 1914/1918.
לאחר המלחמה הצטרף פיקרט לרייכסווהר, ומילא בו תפקידי פיקוד ומטה. ב-1 בינואר 1936 הוא הועלה לדרגת מיור, וב-1 באוקטובר 1937 מונה למפקד הסוללה ה-1 ברגימנט הנ"מ ה-49 במנהיים. ב-1 ביולי 1938 הוא מונה לראש מטה הלופטגאו ה-13 בנירנברג, וב-1 בדצמבר 1938 הוא הועלה לדרגת אוברסט לוטננט.
ביוגרפיה > מלחמת העולם השנייה

ב-25 באוקטובר 1939 הוא מונה לקצין אג"ם של פיקוד ההגנה האווירית ה-4, והיה אחראי על הארטילריה של אזור הרוהר כולו. במאי 1940 הוא מונה לראש מטה קורפוס הנ"מ ה-1, וב-1 ביוני 1940 הוא הועלה לדרגת אוברסט. ב-1 באוקטובר 1940 הוא מונה לראש מטה פיקוד הלופטוואפה מרכז, אשר היה אחראי להגנה האווירית של ברלין. ב-25 ביוני 1942 הוא מונה למפקד דיוויזיית הנ"מ ה-9, וב-1 באוקטובר 1942 הועלה לדרגת גנרל מיור. פיקרט השתתף עם הדיוויזיה שלו בקרב סטלינגרד, וב-7 בדצמבר 1942 הוענק לו עיטור הצלב הגרמני בזהב. ב-11 בינואר 1943 הוענק לו עיטור צלב האבירים של צלב הברזל, וב-12 בינואר 1943 הוא הוטס מתוך הכיתור בסטלינגרד, על מנת לדווח על המתרחש לאריך פון מנשטיין, ולאחר מכן נאסר עליו לחזור לכיס סטלינגרד. בתחילת פברואר 1943 הקים פיקרט את הדיוויזיה מחדש בחצי האי קרים, ולאחר מכן פיקד עליה במהלך הקרבות בראש הגשר בקובאן. ב-1 בנובמבר 1943 הוא הועלה לדרגת גנרל לוטננט, וב-5 ביוני 1944 הוענק לו תוספת עלי אלון לעיטור צלב האבירים של צלב הברזל. בסוף מאי 1944 הוא מונה למפקד קורפוס הנ"מ השלישי, ופיקד עליו במהלך המערכה בנורמנדי. ב-1 במרץ 1945 הוא הועלה לדרגת גנרל חיל הנ"מ, ובסוף המלחמה הוא נפל בשבי בעלות הברית.
ביוגרפיה > לאחר המלחמה

פיקרט שוחרר מהשבי בתחילת 1948, ולאחר שחרורו התגורר בווינהיים, עד למותו ב-19 ביולי 1984.
ז'אן פייר-בלוך

| --- | --- |
פייר-בלוך, 1986
 לידה:  14 באפריל 1905 פריז, צרפת 
 פטירה:  17 במרץ 1999 (בגיל 93) פריז, צרפת 
 מדינה:  צרפת 
 תפקיד:  חבר האספה הלאומית הצרפתית 
 מפלגה:  המפלגה הסוציאליסטית הצרפתית, הפלג הצרפתי של אינטרנציונל העובדים 
 פרסים והוקרה:  צלב גדול של לגיון הכבוד  מפקד מסדר בריאות הציבור 
 
ז'אן פייר-בלוך (בצרפתית: Jean Pierre-Bloch;‏ 14 באפריל 1905, פריז, צרפת – 17 במרץ 1999, פריז, צרפת) היה פוליטיקאי יהודי-צרפתי סוציאליסט חבר האספה הלאומית, איש תנועת ההתנגדות הצרפתית במלחמת העולם השנייה ונשיא הליגה הבינלאומית נגד גזענות ואנטישמיות (אנ') בין השנים 1968–1993‏.